400 landmænd i traktorer kørte i dag i samlet trop til København. Landmændene vil have danskerne i tale. De demonstrerer mod grøn vækst og restriktioner.

Landmændene er sure på politikerne. De er utilfredse med miljøkrav og især regeringens plan om "Grøn vækst", derfor demonstrationen i dag. - Jeg regner med at vi får informeret den danske befolkning om konsekvenserne ved "Grøn vækst" og yderligere restriktioner for landbruget. Det er det vi håber at få ud af det, siger Mogens Olesen fra Skelund til TV2/NORD. Landmændene har kun mødt glade danskere på deres vej til København. De er ikke bange for, at resten af Danmark bliver sure på de demonstrerende landmænd. - Når befolkningen ved hvad det drejer sig om, så bakker de os op, siger han videre. 60 af de store traktorer får lov til at køre helt til Christiansborg. Landmændene har dannet en ny protestforening Landsforeningen for Bæredygtigt Landbrug, som på kort tid har fået flere tusinde medlemmer.